Diari Oficial de la Generalitat Valenciana


Sumari del DOGV 6455, del 08-02-2011 (2011/1364)

DECRET 9/2011, de 4 de febrer, del Consell, pel qual s'aprova el canvi de denominació del Col·legi Oficial d'Ajudants de Tècnics Sanitaris i Diplomats en Infermeria d'Alacant per la de Col·legi Oficial d'Infermeria d'Alacant.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/02/04/9/dof/vci/html**

### Dades del document

Número de DOGV
:   6455

Data del DOGV
:   08-02-2011

Secció del DOGV
:   I. DISPOSICIONS GENERALS

Número del document
:   2011/1364


Data del document
:   04-02-2011

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * Alacant
    * legislació
    * col·legi professional
    * personal sanitari

DECRET 9/2011, de 4 de febrer, del Consell, pel qual s'aprova el canvi de denominació del Col·legi Oficial d'Ajudants de Tècnics Sanitaris i Diplomats en Infermeria d'Alacant per la de Col·legi Oficial d'Infermeria d'Alacant.  
 [2011/1364]  
La Constitució Espanyola, en l'article 149.1.18a, reserva a l'estat la competència sobre les bases del règim jurídic de les Administracions Públiques i, en l'article 36, preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria, dictada per l'estat, es troba recollida en la Llei 2/1974, de 13 de febrer, de Col·legis Professionals, modificada per la Llei 74/1978, de 26 de desembre, el Reial Decret llei 5/1996, de 7 de juny, la Llei 7/1997, de 14 d'abril, sobre Sòl i Col·legis Professionals, el Reial Decret llei 6/1999, de 19 d'abril, de Mesures Urgents de Liberalització i Increment de la Competència, pel Reial Decret Llei 6/2000, de 23 de juny, de Mesures Urgents d'Intensificació de la Competència en Mercats de Béns i Serveis i per la Llei 25/2009, de 22 de desembre, de Modificació de diverses Lleis per a la seua adaptació a la Llei sobre el Lliure Accés a les Activitats de Serveis i el seu Exercici.   
Per la seua banda, l'Estatut d'Autonomia de la Comunitat Valenciana, en l'article 49.1.22ª, confereix a la Generalitat competència exclusiva en matèria de col·legis professionals i exercici de les professions titulades, sense perjudici del que disposen els articles 36 i 139 de la Constitució Espanyola.  
En l'exercici d'aquestes competències es va promulgar la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, en l'article 9.2 disposa que el canvi de denominació d'un col·legi requerirà l'acord previ d'aquest i l'informe del Consell Valencià de Col·legis corresponent, i haurà de ser aprovat mitjançant un decret del Consell.  
El Col·legi Oficial d'Ajudants Tècnics Sanitaris i Diplomats en Infermeria d'Alacant va ser inscrit al Registre de Col·legis Professionals i de Consells Valencians de Col·legis Professionals de la Comunitat Valenciana, amb el número 67, de la Secció Primera, mitjançant assentament practicat pels òrgans competents de la Generalitat el 15 de març de 1988.  
L'esmentada corporació va presentar, el 30 d'abril de 2010 un escrit en què instava la inscripció al Registre de Col·legis Professionals i de Consells Valencians de Col·legis Professionals de la Comunitat Valenciana, del canvi de la denominació del dit col·legi professional, i va adjuntar, a aquests efectes, certificat de l'acta de l'Assemblea General, de 19 de desembre de 2008, en què es va aprovar modificar l'actual denominació de Col·legi Oficial d'Ajudants Tècnics Sanitaris i Diplomats en Infermeria d'Alacant, per la de Col·legi Oficial d'Infermeria d'Alacant.  
Sol·licitat informe a la Conselleria de Sanitat, esta l'ha emés favorablement a l'esmentada modificació. Per la seua banda, el Consell d'Infermeria de la Comunitat Valenciana ha emés un informe favorable respecte d'això, segons consta en el certificat expedit el 27 de juliol de 2010, pel seu secretari, amb el vistiplau del seu president.   
Per tant, de conformitat amb el que disposa l'article 9.2 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, prèvia la tramitació prevista en l'article 18 del Reglament de desplegament de l'esmentada llei, aprovat pel Decret 4/2002, de 8 de gener, del Consell, a proposta de la consellera de Justícia i Administracions Públiques i amb la deliberació prèvia del Consell, en la reunió del dia 4 de febrer de 2011,  
DECRETE  
Article únic. Objecte  
Aprovar el canvi de denominació de l'actual Col·legi Oficial d'Ajudants Tècnics Sanitaris i Diplomats en Infermeria d'Alacant per la de Col·legi Oficial d'Infermeria d'Alacant.  
DISPOSICIÓ ADICIONAL  
Única. Inscripció en el registre  
Ordenar que es procedisca a la inscripció d'aquest canvi de denominació en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment de l'article 24 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana.  
DISPOSICIÓ FINAL  
Única. Entrada en vigor  
Aquest decret entrarà en vigor l'endemà de ser publicat en el Diari Oficial de la Comunitat Valenciana.   
València, 4 de febrer de 2011  
El president de la Generalitat,  
FRANCISCO CAMPS ORTIZ  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA


Còpia Permalink ELI